CELEX: 31994D0805
Language: el
Date: 1994-11-23 00:00:00
Title: 94/805/ΕΚ: Απόφαση του Συμβουλίου της 23ης Νοεμβρίου 1994 για τη θέσπιση ειδικού προγράμματος έρευνας, τεχνολογικής ανάπτυξης και επίδειξης, στον τομέα της γεωργίας και αλιείας (συμπεριλαμβανομένων της γεωργικής βιομηχανίας, της τεχνολογίας τροφίμων, της δασοκομίας, της υδατοκαλλιέργειας και της αγροτικής ανάπτυξης) (1994-1998)

Avis juridique important

|

31994D0805

94/805/ΕΚ: Απόφαση του Συμβουλίου της 23ης Νοεμβρίου 1994 για τη θέσπιση ειδικού προγράμματος έρευνας, τεχνολογικής ανάπτυξης και επίδειξης, στον τομέα της γεωργίας και αλιείας (συμπεριλαμβανομένων της γεωργικής βιομηχανίας, της τεχνολογίας τροφίμων, της δασοκομίας, της υδατοκαλλιέργειας και της αγροτικής ανάπτυξης) (1994-1998)  

Επίσημη Εφημερίδα αριθ. L 334 της 22/12/1994 σ. 0073 - 0086 Φινλανδική ειδική έκδοση: Κεφάλαιο 13 τόμος 29 σ. 0213  Σουηδική ειδική έκδοση: Κεφάλαιο 13 τόμος 29 σ. 0213 

ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης Νοεμβρίου 1994 για τη θέσπιση ειδικού προγράμματος έρευνας, τεχνολογικής ανάπτυξης και επίδειξης, στον τομέα της γεωργίας και αλιείας (συμπεριλαμβανομένων της γεωργικής βιομηχανίας, της τεχνολογίας τροφίμων, της  δασοκομίας, της υδατοκαλλιέργειας και της αγροτικής ανάπτυξης) (1994-1998) (94/805/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Θ παράγραφος 4,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι το Ευρωπαϊκό Κοινοβούλιο και το Συμβούλιο, με την απόφασή τους αριθ. 1110/94/ΕΚ (4), θέσπισαν το τέταρτο πρόγραμμα-πλαίσιο κοινοτικών δράσεων στον τομέα της έρευνας, τεχνολογικής ανάπτυξης και επίδειξης (ΕΤΑ) για την χρονική περίοδο 1994-1998, στο  οποίο καθορίζονται, μεταξύ άλλων, οι δραστηριότητες που πρέπει να αναληφθούν στον τομέα της γεωργίας και της αλιείας (συμπεριλαμβανομένων της γεωργικής βιομηχανίας, της τεχνολογίας τροφίμων, της δασοκομίας, της υδατοκαλλιέργειας και της αγροτικής  ανάπτυξης)- ότι η παρούσα απόφαση λαμβάνει υπόψη την αιτιολόγηση που εκτίθεται στο προοίμιο της παραπάνω απόφασης- ότι το άρθρο 130 Θ παράγραφος 3 της συνθήκης προβλέπει ότι το πρόγραμμα-πλαίσιο τίθεται σε εφαρμογή μέσω ειδικών προγραμμάτων εκπονούμενων στο πλαίσιο καθεμιάς από τις δράσεις που το απαρτίζουν και ότι σε κάθε ειδικό πρόγραμμα διευκρινίζονται οι  λεπτομέρειες της υλοποίησής του, καθορίζεται η διάρκειά του και προβλέπονται τα σχετικά μέσα που κρίνονται απαραίτητα- ότι το ποσό που κρίνεται αναγκαίο για την εκτέλεση του παρόντος προγράμματος ανέρχεται σε 607 εκατομμύρια Ecu- ότι οι πιστώσεις για κάθε οικονομικό έτος θα καθοριστούν από την αρμόδια για τον προϋπολογισμό αρχή, με την επιφύλαξη της διαθεσιμότητας των  πόρων στα πλαίσια των δημοσιονομικών προοπτικών και των όρων που εκτίθενται στο άρθρο 1 παράγραφος 3 της απόφασης αριθ. 1110/94/ΕΚ- ότι, για να επιτευχθούν οι στόχοι του και να αντιμετωπισθούν οι προκλήσεις στον τομέα της γεωργίας και της αλιείας (συμπεριλαμβανομένων της γεωργικής βιομηχανίας, της τεχνολογίας τροφίμων, της δασκομίας, της υδατοκαλλιέργειας και τις αγροτικής  ανάπτυξης) ένα πρόγραμμα ΕΤΑ πρέπει να υποστηρίζει:  - την ανταγωνιστικότητα, αποτελεσματικότητα και αειφόρο ανάπτυξη του γεωργικού τομέα (γεωργία, ανθοκηπευτική δασοκομία και αλιεία) και του γεωργο-βιομηχανικού τομέα (τροφίμων και προϊόντων πλην των τροφίμων),  - την εξέλιξη των κοινοτικών πολιτικών (ιδιαίτερα στους τομείς της γεωργίας και της αλιείας),  - την ανάγκη της κοινωνίας να διαθέτει ένα ευρύ φάσμα υγιεινών και θρεπτικών ειδών διατροφής και προϊόντων πλην των τροφίμων, συμβατών, με το περιβάλλον,  - την αειφόρο ανάπτυξη, τη διατήρηση και τη βελτίωση του αγροτικού και παράκτιου περιβάλλοντος- ότι το παρόν πρόγραμμα μπορεί να συμβάλει σημαντικά στην τόνωση της ανάπτυξης, στην ενίσχυση της ανταγωνιστικότητας και στην αύξηση της απασχόλησης στην Κοινότητα, όπως αναφέρεται στη Λευκή Βίβλιο με θέμα "Ανάπτυξη, ανταγωνιστικότητα και απασχόληση"- ότι το περιεχόμενο του τετάρτου προγράμματος-πλαισίου κοινοτικών δράσεων ΕΤΑ καθορίστηκε με βάση την αρχή της επικουρικότητας- ότι στο παρόν ειδικό πρόγραμμα προσδιορίζεται το περιεχόμενο των δραστηριοτήτων που πρέπει να αναληφθούν σύμφωνα με την αρχή  αυτή στον τομέα της γεωργίας και της αλιείας (συμπεριλαμβανομένων της γεωργικής βιομηχανίας, της τεχνολογίας τροφίμων, της δασοκομίας, της υδατοκαλλιέργειας και της αγροτικής ανάπτυξης)- ότι η απόφαση αριθ. 1110/94/ΕΚ προβλέπει ότι η κοινοτική δράση δικαιολογείται εφόσον, μεταξύ άλλων, η έρευνα συμβάλλει στην ενίσχυση της οικονομικής και κοινωνικής συνοχής της Κοινότητας, καθώς και στην προώθηση της αρμονικής ανάπτυξης στο σύνολό της,  χωρίς να θίγεται ο στόχος της επιστημονικής και τεχνικής ποιότητας- ότι το παρόν πρόγραμμα θεωρείται ότι συντελεί στην επίτευξη αυτών των σκοπών- ότι η Κοινότητα θα πρέπει να υποστηρίζει μόνον δράσεις ΕΤΑ υψηλής ποιότητας- ότι η κοινοτική συμβολή στην έρευνα στον τομέα της αλιείας μπορεί να είναι αποτελεσματικότερη εάν γίνουν ειδικές δημοσιονομικές ρυθμίσεις για τη συλλογή στοιχείων και τη διατήρηση και ανάπτυξη κατάλληλων βάσεων δεδομένων σε συνεργασία με τις αντίστοιχες  αρχές των κρατών μελών- ότι το παρόν ειδικό πρόγραμμα ισχύουν οι κανόνες συμμετοχής των επιχειρήσεων, ερευνητικών κέντρων [συμπεριλαμβανομένου του Κοινού κέντρου Ερευνών (ΚΚΕρ)], και πανεπιστημίων, καθώς και οι κανόνες για τη διάδοση των αποτελεσμάτων της έρευνας, οι οποίοι  καθορίζονται με τα μέτρα που προβλέπονται στο άρθρο 130 Ι της συνθήκης- ότι θα πρέπει να προβλεφθούν μέτρα για την ενθάρρυνση της συμμετοχής των μικρομεσαίων επιχειρήσεων (ΜΜΕ) στο παρόν πρόγραμμα, κυρίως με μέτρα για την τεχνολογική τόνωση- ότι οι προσπάθειες της Επιτροπής, προκειμένου να απλουστευθούν και να επιταχυνθούν οι διαδικασίες υποβολής θποψηφιτήτων και επιλογής και προκειμένου να καταστούν περισσότερο διαφανείς, πρέπει να συνεχιστούν με στόχο τη διευκόλυνση της εφαρμογής  προγράμματος και των ενεργειών που πρέπει να αναλάβουν οι επιχειρήσεις, κυρίως οι ΜΜΕ, τα ερευνητικά κέντρα και τα πανεπιστήμια για να συμμετάσχουν στην κοινοτική δράση ΕΤΑ- ότι το παρόν πρόγραμμα θα συμβάλει στην ενίσχυση της συνέργειας τόσο μεταξύ των δραστηριοτήτων ΕΤΑ που αναπτύσσουν στον τομέα της γεωργίας και της αλιείας (συμπεριλαμβανομένων της γεωργικής βιομηχανίας, της τεχνολογίας, τροφίμων, της δασοκομίας, της  υδατοκαλλιέργειας και της αγροτικής ανάπτυξης) τα ερευνητικά κέντρα, τα πανεπιστήμια και οι επιχειρήσεις, ιδίως οι ΜΜΕ, των κρατών μελών, όσο και μεταξύ αυτών και των αντίστοιχων κοινοτικών δραστηριοτήτων ΕΤΑ- ότη η φύση των δραστηριοτήτων που πρέπει να αναληφθούν στα πλαίσια του παρόντος προγράμματος απαιτεί στενό συντονισμό με δραστηριότητες που αναλαμβάνονται στα πλαίσια άλλων ειδικών προγραμμάτων- ότι, για την εφαρμογή του παρόντος προγράμματος, είναι δυνατό να αποδειχθούν σκόπιμες και οι δραστηριότητες διεθνούς συνεργασίας με διεθνείς οργανισμούς και τρίτες χώρες- ότι το παρόν πρόγραμμα θα πρέπει επίσης να περιλαμβάνει δραστηριότητες υποστήριξης και δραστηριότητες για τη διάδοση και εκμετάλλευση των αποτελεσμάτων της ΕΤΑ, ιδίως προς τις ΜΜΕ και προπάντων προς εκείνες που βρίσκονται σε κράτη μέλη ή περιοχές με τη  χαμηλότερη συμμετοχή στο πρόγραμμα, καθώς και δραστηριότητες για την τόνωση της κινητικότητας και την κατάρτιση ερευνητών στα πλαίσια του παρόντος προγράμματος στο βαθμό που απαιτείται για τη σωστή εκτέλεση του- ότι θα πρέπει να γίνει ανάλυση των ενδεχόμενων κοινωνικοοικονομικών επιπτώσεων και των τεχνολογικών κινδύνων που συνδέονται με το πρόγραμμα- ότι θα πρέπει να παρακολουθείται διαρκώς και συστηματικά η πρόοδος της εφαρμογής του παρόντος προγράμματος για να είναι δυνατή η προσαρμογή του, κατά περίπτωση, στις επιστημονικές και τεχνολογικές εξελίξεις στο συγκεκριμένο τομέα- ότι θα πρέπει να  διενεργηθεί σε εύθετο χρόνο ανεξάρτητη αξιολόγηση της πρόοδου του εν λόγω προγράμματος με σκοπό να συγκεντρωθούν όλα τα στοιχεία εκτίμησης που θα είναι απαραίτητα για τον καθορισμό των στόχων του πέμπτου προγράμματος-πλαισίου ΕΤΑ- ότι, όταν περατωθεί το  πρόγραμμα αυτό, πρέπει να διενεργηθεί η τελική αξιολόγηση των αποτελεσμάτων του σε σχέση με τους στόχους που καθορίζονται στην παρούσα απόφαση- ότι το ΚΚΕρ δύναται να συμμετάσχει στις έμμεσες δράσεις που καλύπτονται από το παρόν πρόγραμμα- ότι το ΚΚΕρ, μέσω του δικού του προγράμματος, θα συμβάλει και αυτό από την πλευρά του στην επίτευξη των στόχων της κοινοτικής ΕΤΑ στους τομείς που καλύπτονται από το παρόν πρόγραμμα- ότι ζητήθηκε σχετικά η γνώμη της επιτροπής επιστημονικής και τεχνικής έρευνας (Crest),  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Θεσπίζεται ειδικό πρόγραμμα έρευνας και τεχνολογικής ανάπτυξης, περιλαμβανομένης και της επίδειξης, στον τομέα της γεωργίας και της αλιείας, (συμπεριλαμβανομένων της γεωργικής βιομηχανίας, της τεχνολογίας τροφίμων, της δασοκομίας, της  υδατοκαλλιέργειας και της αγροτικής ανάπτυξης), το οποίο ορίζεται στο παράρτημα I, για τη χρονική περίοδο από τις 23 Νοεμβρίου 1994 έως τις 31 Δεκεμβρίου 1998.   Άρθρο 2  1.  Το ποσό που κρίνεται αναγκαίο για την εκτέλεση του προγράμματος ανέρχεται σε 607 εκατομμύρια Ecu, συμπεριλαμβανομένου ποσοστού 7,3 % κατά μέγιστον για τις δαπάνες προσωπικού και διοικητικής λειτουργίας.  2.  Στο παράρτημα II παρατίθεται ενδεικτική κατανομή του ποσού αυτού.  3.  Οι διαθέσιμες πιστώσεις για κάθε οικονομικό έτος καθορίζονται από την αρμόδια για τον προϋπολογισμό αρχή, ανάλογα με τις διαθέσιμες εντός των δημοσιονομικών προοπτικών πιστώσεις και σύμφωνα με τους όρους του προβλέπει το άρθρο 1 παράγραφος 3 της  απόφασης αριθ. 1110/94/ΕΚ, έχοντας υπόψη τις αρχές της χρηστής διαχείρισης που προβλέπονται στο άρθρο 2 του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων.   Άρθρο 3  1.  Οι γενικοί κανόνες για τη χρηματοδοτική συμμετοχή της Κοινότητας περιέχονται στο παράρτημα IV της απόφασης αριθ. 1110/94/ΕΚ.  2.  Οι κανόνες για τη συμμετοχή επιχειρήσεων, κέντρων ερευνών και πανεπιστημίων και για τη διάδοση των αποτελεσμάτων καθορίζονται στα μέτρα που προβλέπει το άρθρο 130 Ι της συνθήκης.  3.  Στο παράρτημα III καθορίζονται οι εδικοί κανόνες εφαρμογής του προγράμματος, οι οποίοι συμπληρώνουν εκείνους που αναφέρονται στις παραγράφους 1 και 2.   Άρθρο 4  1.  Προκειμένου να συμβάλει στην εξασφάλιση, μεταξύ άλλων, της αποδοτικής από άποψη κόστους εφαρμογής του παρόντος προγράμματος, η Επιτροπή, επικουρούμενη καταλλήλως από ανεξάρτητους εξωτερικούς εμπειρογνώμονες, παρακολουθεί διαρκώς και  συστηματικά την πρόοδο στα πλαίσια του προγράμματος σε σχέση με τους στόχους που αναφέρονται στο παράρτημα I, όπως διευρύνθηκαν στο πρόγραμμα εργασιών. Εξετάζει ιδιαίτερα κατά πόσον οι στόχοι, οι προτεραιότητες και οι χρηματοδοτικοί πόροι εξακολουθούν  να παρακολουθούν τη μεταβαλλόμενη κατάσταση. Με βάση τα αποτελέσματα αυτής της διαδικασίας παρακολούθησης, υποβάλλει, εφόσον χρειάζεται, προτάσεις για την προσαρμογή ή τη συμπλήρωση του παρόντος προγράμματος.  2.  Προκειμένου να συμβάλει στην αξιολόγηση των κοινοτικών δραστηριοτήτων, όπως απαιτείται από το άρθρο 4 παράγραφος 2 της απόφασης αριθ. 1110/94/ΕΚ, και σύμφωνα με το χρονοδιάγραμμα που προβλέπεται στην εν λόγω παράγραφο, η Επιτροπή αναθέτει σε  ανεξάρτητους εμπειρογνώμονες την εξωτερική αξιολόγηση των δραστηριοτήτων στα πλαίσια των τομέων που καλύπτονται από το παρόν πρόγραμμα, καθώς και τη διαχείρισή τους κατά την πενταετία που προηγείται της αξιολόγησης αυτής.  3.  Κατά τη λήξη του παρόντος προγράμματος, η Επιτροπή μεριμνά για τη διενέργεια ανεξάρτητης τελικής αξιολόγησης των επιτευχθέντων αποτελεσμάτων σε σχέση με τους στόχους που καθορίζονται στο παράρτημα III της απόφασης αριθ. 1110/94/ΕΚ και στο παράρτημα  I της παρούσας απόφασης. Η έκθεση τελικής αξιολόγησης διαβιβάζεται στο Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή.   Άρθρο 5  1.  Η Επιτροπή καταρτίζει πρόγραμμα εργασιών σύμφωνα με τους στόχους που εκτίθενται στο παράρτημα I και την ενδεικτική χρηματοδοτική κατανομή που εκτίθεται στο παράρτημα II και το αναπροσαρμόζει κατά περίπτωση. Στο εν λόγω πρόγραμμα  καθορίζονται λεπτομερώς:  - οι επιστημονικοί και τεχνολογικοί στόχοι και τα ερευνητικά καθήκοντα,  - το χρονοδιάγραμμα εφαρμογής, συμπεριλαμβανομένων των ημερομηνιών για προκηρύξεις για την υποβολή προτάσεων,  - οι προτεινόμενες χρηματοδοτικές και διαχειριστικές ρυθμίσεις, συμπεριλαμβανομένων των συγκεκριμένων λεπτομερειών για την εφαρμογή μέτρων τόνωσης τεχνολογίας στις ΜΜΕ, καθώς και άλλα μέτρα, συμπεριλαμβανομένων των προπαρασκευαστικών, συνοδευτικών και  υποστηρικτικών μέτρων,  - ρυθμίσεις για το συντονισμό με άλλες δραστηριότητες ΕΤΑ που διεξάγονται στον οικείο τομέα, ιδίως στα πλαίσια άλλων ειδικών προγραμμάτων και, κατά περίπτωση, για την εξασφάλιση της καλύτερης αλληλεπίδρασης με τις δραστηριότητες που διεξάγονται σε άλλα  πλαίσια, όπως το Eureka και το Cost,  - ρυθμίσεις για τη διάδοση, την προστασία και την εκμετάλλευση των δραστηριοτήτων ΕΤΑ που διεξάγονται στα πλαίσια του προγράμματος.  2.  Η Επιτροπή δημοσιεύει προκηρύξεις για την υποβολή προτάσεων έργων με βάση το πρόγραμμα εργασιών.   Άρθρο 6  1.  Υπεύθυνη για την εκτέλεση του προγράμματος είναι η Επιτροπή.  2.  Στις περιπτώσεις που προβλέπονται στο άρθρο 7 παράγραφος 1, η Επιτροπή επικουρείται από επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.  3.  Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του  θέματος. Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων του καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των  κρατών μελών σταθμίζονται σύμφωνα με το προαναφερόμενο άρθρο. Ο προέδρος δεν λαμβάνει μέρος στην ψηφοφορία.  4.  Η Επιτροπή θεσπίζει τα σχεδιάζομενα μέτρα όταν είναι σύμφωνα με τη γνώμη της επιτροπής.  5.  Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.  6.  Εάν το Συμβούλιο δεν αποφασίσει εντός προθεσμίας τριών μηνών από την ημερομηνία υποβολής της πρότασης, τα προτεινόμενα μέτρα θεσπίζονται από την Επιτροπή.   Άρθρο 7  1.  Η διαδικασία που προβλέπεται στο άρθρο 6 παράγραφοι 2 έως 6 εφαρμόζεται στις ακόλουθες περιπτώσεις:  - για την προετοιμασία και την αναπροσαρμογή του προγράμματος εργασιών που αναφέρεται στο άρθρο 5 παράγραφος 1,  - για το περιεχόμενο των προκηρύξεων για υποβολή προτάσεων, καθώς και για τον καθορισμό των κριτηρίων και των μηχανισμών για την έγκριση και την επιλογή των σχεδίων,  - για την αξιολόγηση των δραστηριοτήτων ΕΤΑ που προτείνονται για κοινοτική χρηματοδότηση, καθώς και του ποσού κοινοτικής χρηματοδότησης που κρίνεται αναγκαίο για κάθε δραστηριότητα όταν τούτο ανέρχεται σε 0,5 εκατομμύρια Ecu τουλάχιστον,  - για τυχόν προσαρμογές της ενδεικτικής κατανομής του ποσού, όπως περιέχεται στο παράρτημα II,  - για συγκεκριμένες λεπτομέρειες της χρηματοδοτικής συμμετοχής της Κοινότητας στις διάφορες προβλεπόμενες δραστηριότητες,  - για τα μέτρα και την εντολή για την αξιολόγηση του προγράμματος,  - για τυχόν παρέκκλιση από τους κανόνες του παραρτήματος III,  - για τη συμμετοχή, σε οποιοδήποτε πρόγραμμα, νομικών οντοτήτων από τρίτες χώρες και διεθνείς οργανισμούς.  2.  Όταν, σύμφωνα με την τρίτη περίπτωση της παραγράφου 1, το ποσό της κοινοτικής συνδρομής είναι μικρότερο από 0,5 εκατομμύρια Ecu, η Επιτροπή ενημερώνει την επιτροπή για τις δραστηριότητες και αποτέλεσμα της αξιολόγησής τους.  3.  Η Επιτροπή ενημερώνει τακτικά την επιτροπή σχετικά με την πορεία της εφαρμογής του προγράμματος στο σύνολό του.   Άρθρο 8  Η παρούσα απόφαση απευθύνεται στα κράτη μέλη.  Βρυξέλλες, 23 Νοεμβρίου 1994.  Για το Συμβούλιο Ο Πρόεδρος J. BORCHERT  (1) ΕΕ αριθ. C 228 της 17. 8. 1994, σ. 131 και ΕΕ αριθ. C 262 της 20. 9. 1994, σ. 18.(2) ΕΕ αριθ. C 205 της 25. 7. 1994.(3) Γνώμη που διατυπώθηκε στις 14 και 15 Σεπτεμβρίου 1994 (δεν έχει ακόμα δημοσιευθεί στην Επίσημη Εφημερίδα).(4) ΕΕ αριθ.  L 126 της 18. 5. 1994, σ. 1.    ΠΑΡΑΡΤΗΜΑ I   ΕΠΙΣΤΗΜΟΝΙΚΟΙ ΚΑΙ ΤΕΧΝΟΛΟΓΙΚΟΙ ΣΤΟΧΟΙ ΚΑΙ ΠΕΡΙΕΧΟΜΕΝΟ  Το παρόν ειδικό πρόγραμμα αντικατοπτρίζει απόλυτα τις κατευνσεις του τετάρτου προγράμματοςπλαισίου, του οποίου εφαρμόζει τα κριτήρια επιλογής και διασαφηνίζει τους επιστημονικούς και τεχνολογικούς  στόχους.  Η παράγραφος 4.Γ του παραρτήματος III, πρώτη δράση του τέταρτου προγράμματος-πλαισίου αποτελεί αναπόσπαστο μέρος του παρόντος προγράμματος.  Εισαγωγή Οι οικονομικοί κλάδοι που υπεισέρχονται στο παρόν πρόγραμμα μπορούν να υποδιαιρεθούν σε τέσσερις ομάδες: πρωτογενής τομέας (γεωργία, ανθοκηπευτική, δασοκομία, αλιεία, υδατοκαλλιέργεια)- τομέας του εφοδιασμού (π.χ. σπόροι και ιχθύδια, μηχανήματα,  αλιευτική τεχνολογία, χημικές ουσίες, λιπάσματα, ζωοτροφές, βιοκτόνα και φάρμακα) και μεταποιητική βιομηχανία (τρόφιμα, ζάχαρη και άμυλο, πρωτεΐνες, φυτικές ίνες και άλλα βιολογικά παράγωγα, ξύλο και χαρτί, φαρμακευτικά προϊόντα, βιομάζα για ενέργεια  κ.λπ.), μαζί με τις αγροτικές (συμπεριλαμβανομένων των ορεινών και των παράκτιων) δραστηριότητες οι οποίες εξαρτώνται από τις δραστηριότητες του πρωτογενούς τομέα καθώς και των τομέων του εφοδιασμού και της μεταποίησης. Οι μεγάλοι αυτοί κλάδοι  περιλαμβάνουν μεγάλες επιχειρήσεις και πολυάριθμες ΜΜΕ, οι οποίες αναπτύσσουν και παράγουν προϊόντα που κατέχουν μικρές ή μεγάλες θέσεις σε αγορές. Οι εν λόγω επιχειρήσεις μπορούν να αποκομίσουν οφέλη από το πρόγραμμα, όπως και οι συνεταιρισμοί, τα 10  εκατομμύρια αγροτών και αλιέων, καθώς και τα 380 εκατομμύρια καταναλωτών της Κοινότητας (1) Οι δραστηριότητες στους τομείς αυτούς, συμπεριλαμβανομένης της πρωτογενούς παραγωγής, της μεταποιητικής βιομηχανίας και της χρήσης του τελικού προϊόντος, επηρεάζονται άμεσα από τις κύριες πολιτικές της Κοινότητας στους τομείς της γεωργίας, της αγροτικής  ανάπτυξης και την αλιείας, καθώς και στους τομείς του περιβάλλοντος και της εσωτερικής αγοράς.  Μια μεγάλη πρόκληση είναι η συμβολή στην καλύτερη αντιστοιχία μεταξύ της παραγωγής και της χρήσης των βιολογικών πρώτων υλών στην Ευρώπη. Θα πρέπει να αναπτυχθούν νέες αγορές και προϊόντα μεγαλύτερης προστιθέμενης αξίας με βάση τις πρώτες ύλες της  γεωργίας, της δασοκομίας και της αλιείας, που θα ανταποκρίνονται στη ζήτηση και στις απαιτήσεις των τελικών χρήστων, ιδίως μέσω της βελτίωσης της αρχικής τους ποιότητας.  Θα χρειαστούν υποδείγματα αγροτικής ανάπτυξης για τη συμβολή στην ολοκλήρωση, σε επίπεδο επιχείρησης, της παραγωγής τροφίμων και προϊόντων εκτός των τροφίμων, καθώς και της παροχής και χρησιμοποίησης υπηρεσιών (που θα ποικίλλουν, για παράδειγμα, από τη  διατήρηση του φυσικού τοπίου έως την ύδρευση και τον αγρο-τουρισμό).  Η έρευνα στον τομέα αυτόν θα εξασφαλίσει τη δημιουργία ισχυρής επιστημονικής υποδομής για έναν ανταγωνιστικό, αποδοτικό και αειφόρο πρωτογενή και γεωργο-βιομηχανικό τομέα, για την υποστήριξη της ανάπτυξης, της αξιολόγησης και της εφαρμογής των  κοινοτικών πολιτικών (συμπεριλαμβανομένων των κοινοτικών πολιτικών στούς τομείς της γεωργίας, της αγροτικής ανάπτυξης, της αλιείας, του περιβάλλοντος και της εσωτερικής αγοράς) καθώς και για την ικανότητα ανταπόκρισης στις ανάγκες της κοινωνίας για καλή  ποιότητα ζωής, συμπεριλαμβανομένου ενός ευρέος φάσματος υγεινών και θρεπτικών ειδών διατροφής, τα οργανοληπτικά χαρακτηριστικά των οποίων αποτελούν ένα από τα κριτήρια για τον προσδιορισμό της ποιότητας, και νέων προϊόντων εκτός των τροφίμων, καθώς και  τρόπων παραγωγής τέτοιων προϊόντων που να είναι συμβατοί με το περιβάλλον.  Γενικοί στόχοι του προγράμματος Στόχοι του παρόντος προγράμματος είναι να αυξήσει την ανταγωνιστικότητα, την αποτελεσματικότητα και τη βιωσιμότητα των τομέων της γεωργίας, της αλιείας και των συναφών βιομηχανικών κλάδων, καθώς και να προάγει την αγροτική ανάπτυξη. Η έρευνα θα πρέπει  να συμβάλει στο να υπερνικηθούν τα εμπόδια που παρεμβάλλονται στην πιο γενικευμένη χρήση των γεωργικών, δασικών και αλιευτικών πρώτων υλών στα τρόφιμα και στα καταναλωτικά προϊόντα πλην των τροφίμων με νέες και βελτιωμένες μορφές. Θα πρέπει επίσης να  συμβάλει στην προώθηση της ανάδειξης νέων προϊόντων αγορών και διεργασιών στους τομείς της γεωργίας, της δασοκομίας, της γεωργικής βιομηχανίας, και την αλιεία. Κατά συνέπεια, η έρευνα οφείλει να ανταποκριθεί στα κοινωνικοοικονομικά αιτήματα των  αγροτικών και των παράκτιων κοινοτήτων, καθώς και στις επιπτώσεις των νέων τροφίμων και προϊόντων πλην των τροφίμων στην ασφάλεια, την ποιότητα, την προστασία της υγείας και του περιβάλλοντος, πράγμα που αποτελεί σαφές αίτημα του κοινού.  Η προ-κανονιστική έρευνα θα αναληφθεί και θα υποστηριχθεί ώστε να παρασχεθεί μια σταθερή επιστημονική βάση για την κατάρτιση προτύπων και κανονιστικών ρυθμίσεων όσον αφορά την παραγωγή της μεταποίησης και τη χρησιμοποίηση βιολογικών πόρων.  Οι δραστηριότητες επίδειξης θα έχουν ως στόχο να αποδείξουν, σε επακόλουθο στάδιο μετά την πειραματική έρευνα και την τεχνολογική ανάπτυξη σε μικρή κλίμακα, την τεχνική βιωσιμότητα συστημάτων και μεθόδων παραγωγής, νέων τεχνολογιών ή προϊόντων, καθώς  και, κατά περίπτωση, τα οικονομικά τους πλεονεκτήματα. Τα έργα αυτά θα εκτελεσθούν σε προ-ανταγωνιστικό στάδιο, το οποίο σημαίνει ότι θα επικεντρωθούν ιδίως στην εφαρμογή νέων τεχνολογιών και θα συνεπάγονται τη συμμετοχή τόσο των παραγωγών, όσο και των  χρήστων. Κατά περίπτωση, είναι δυνατή η δημιουργία προγραμμάτων ή εκστρατειών ευρείας ενημέρωσης με σκοπό τη μέγιστη δυνατή μεταφορά τεχνολογίας και τη χρησιμοποίησή της από το ευρύτερο δυνατό φάσμα χρήστων. Για να μειωθεί το κόστος των έργων, η κλίμακα  των διεργασιών για έργα επίδειξη θα μειωθεί το κόστος των έργων, η κλίμακα των διεργασιών για έργα επίδειξης θα έχει το ελάχιστο απαιτούμενο μέγεθος, προκειμένου να ληφθούν αξιόπιστεις πρακτικές πληροφορίες σχετικά με τις επιδόσεις των νέων συστημάτων  και μεθόδων παραγωγής και των ιδιαίτερων νέων τεχνολογιών. Οι τεχνολογικές αυτές επιδείξεις θα μπορέσουν να τεθούν σε εφαρμογή σε όλα τα πεδία που καλύπτονται από αυτό το ειδικό πρόγραμμα. Θα ακολουθεί προσέγγιση τύπου "εκ των κάτω", ώστε να  επισημανθούν οι καλύτερες ευκαιρίες επίδειξης.  Θα επιζητηθούν διεπιστημονικά έργα, με σύπραξη των παραγωγών και των χρήστων τεχνολογίας, καθώς και των παραγωγών και των χρήστων γεωργικών πρώτων υλών, προκειμένου να εξασφαλισθεί αποδοτική μεταφορά νέας τεχνολογικής τεχνογνωσίας προς όφελος των  πιθανών χρήστων.  Προκειμένου να ενθαρρυνθεί και να διευκολυνθεί η συμμετοχή των ΜΜΕ, θα τεθούν σε εφαρμογή μέτρα τεχνολογικής τόνωσης, με βάση την εμπειρία από τη δράση Craft, καθώς και πριμοδοτήσεις σκοπιμότητας- στα μέτρα αυτά θα λαμβάνονται υπόψη οι ανάγκες των  λιγότερο προηγμένων περιοχών.  Σε θέματα βιομάζας και βιοενέργειας θα μπορούσε να χρησιμοποιηθεί ολοκληρωμένη προσέγγιση, ώστε να καλυφθεί το σύνολο της αλυσίδας βιοενέργειας, συμπεριλαμβάνοντας την παραγωγή και τις συνδυασμένες διεργασίες μεταποίησης των γεωργικών και δασικών πρώτων  υλών, τη μετατροπή και τη χρησιμοποίηση των υλικών αυτών για την παραγωγή ενέργειας. Υπάρχουν ερωτήματα όσον αφορά τη βιωσιμότητα των επιλογών βιοενέργειας από τις τρέχουσες οικονομικές συνθήκες- κατά συνέπεια, είναι σημαντικό τα θέματα της ενεργειακής  απόδοσης και του προσανατολισμού της αγοράς να λαμβάνονται υπόψη σε στενή συνεργασία με το πρόγραμμα μη πυρηνικής ενέργειας (ΜΠΕ).  Για να βελτιωθεί ο διάλογος και η κατανόηση μεταξύ των κυριοστέρων εθνικών και κοινωνικοπολιτικών βοηθητικών απόψεων, αναγνωρίζοντας παράλληλα τις πολιτιστικές διαφορές που υπάρχουν μεταξύ κρατών μελών, θα αναληφθεί έρευνα με σκοπό να εξετασθούν οι  παράγοντες που επηρεάζουν την αντίδραση του κοινού απέναντι στις ηθικές, νομικές και κοινωνικές πλευρές των τομέων που συμπεριλαμβάνονται στο παρόν πρόγραμμα.  Το πρόγραμμα γεωργίας και αλιείας έχει σημαντικούς δεσμούς με τα άλλα προγράμματα των βιολογικών επιστημών, καθώς και με τα προγράμματα στους τομείς του περιβάλλοντος, της επιστήμης της θάλασσας, της μη πυρηνικής ενέργειας καθώς και της βικομηχανικής  τεχνολογίας και της τεχνολογίας των υλικών, όπως και με δραστηριότητες δυνάμει της δράσης 4. Έχει ουσιώδη σημασία να εξασφαλισθεί ο καλός συντονισμός, συμπεριλαμβανομένης της ανάπτυξης σχεδίων που καλύπτουν θέματα που αφορούν πολλά προγράμματα  ταυτόχρονα.   ΣΤΟΧΟΙ ΠΟΥ ΑΠΑΙΤΟΥΝ ΣΥΓΚΕΝΤΡΩΣΗ ΜΕΣΩΝ   Τομέας 1: Ολοκληρωμένες αλυσίδες παραγωγής και μεταποίησης  Οι κλάδοι της γεωργικής βιομηχανίας (συμπεριλαμβανομένων των μικρής κλίμακας περιφερειακών μονάδων κατεργασίας) και της δασοκομίας/υλοτομίας εμπεριέχουν δυναμικό επέκτασης των σημερινών  ευκαιριών ή δημιουργίας σημαντικών νέων αγορών που θα χρησιμοποιούν βιολογικές πρώτες ύλες από την Ευρώπη. Δεδομένου ότι αυτά τα μη εδώδιμα βιολογικά προϊόντα συχνά πρέπει να ανταγωνισθούν ήδη καθιερωμένα προϊόντα, ο στόχος είναι να αναπτυχθούν  αποτελεσματικές, οικονομικές αλυσίδες παραγωγής και να γίνει εκμετάλλευση των οικονομικά βιώσιμων προοπτικών, να ικανοποιηθούν οι ποιοτικές απαιτήσεις της αγοράς και να βελτιστοποιηθεί η συμβατότητα με το περιβάλλον.  Για το σκοπό αυτό, όλες οι ικανότητες και τεχνολογίες, ιδίως η αναγκαία βιοτεχνολογία για τις επιμέρους συνδέσεις στις αλυσίδες παραγωγής, θα συνδυασθούν στο πλαίσιο ολοκληρωμένων ερευνητικών έργων για είδη διατροφής και προϊόντα πλην των τροφίμων, με  επίκεντρο τις αλυσίδες εκείνες στις οποίες η Ευρώπη διαθέτει ανταγωνιστικό πλεονέκτημα. Όσον αφορά τους συμμετέχοντες, θα δοθεί ιδιαίτερη προσοχή στη συμμετοχή των παραγωγών και των χρήστων βιολογικών πρώτων υλών σε από κοινού έργα, σε στενή συνεργασία  με τους επιστήμονες. Θα μελετηθούν οι αλυσίδες παραγωγής και μεταποίησης ξύλου και βιομάζας, λόγω του ότι η συνολική αποδοτικότητά τους κατά πάσα πιθανότητα θα έχει σημαντικό αντίκτυπο, π.χ. στην αγροτική οικονομία.  Σημαντικό επίσης μέρος των προσπαθειών θα αφιερωθεί στη δημιουργία ευκαιριών για νέα ενδιάμεσα και τελικά βιολογικά προϊόντα υψηλότερης προστιθέμενης αξίας. Θα επιδιωχθεί το συνεργιστικό αποτέλεσμα της συνδυασμένης παραγωγής διαφόρων τροφίμων και άλλων  προϊόντων πλην των τροφίμων, μέσω, π.χ. της βελτιστοποίησης της μετατροπής υποπροϊόντων σε ενέργεια και σε λοιπά προϊόντα, εκτός από τρόφιμα.  Πρόθεση είναι η δημιουργία μεγάλων σχεδίων και δικτύων που θα εστιασθούν στις πλήρεις αλυσσίδες παραγωγής. Τα συντονισμένα αυτά δίκτυα σχεδίων θα περιλαμβάνουν την πρωτογενή παραγωγή και τη μεταποίηση σε τελικά προϊόντα, τρόφιμα ή προϊόντα εκτός των  τροφίμων. Με την ένταξη των σχεδίων σε δίκτυα αναμένεται να επιτευχθεί, βραχυπρόθεσμα ή μεσοπρόθεσμα, η κρίσιμη μάζα που απαιτείται για να υπάρξει αξιοσημείωτος αντίκτυπος στην ανάπτυξη και την εφαρμογή νέων τεχνολογιών και προϊόντων στο εσωτερικό κάθε  αλυσίδας, συμπεριλαμβανομένης της βελτιστοποίησης της χρησιμοποίησης αποβλήτων και υποπροϊόντων.  Οι μεγαλύτερες ευκαιρίες για ταχεία πρόοδο έγκεινται στη βιομηχανική χρήση γεωργικών προϊόντων στα ακόλουθα πέντε πεδία: καλλιέργειες σιτηρών, ελαιούχων φυτών και ψυχανθών- αλυσίδα δασοκομίας-υλοτομίας- και βιομάζα για ενέργεια και χρήσεις εκτός της  διατροφής. Η ίδια προσέγγιση, κατά συνέπεια, μπορεί να προσφέρεται σε άλλες αλυσίδες παραγωγής, όπως η κτηνοτροφική και η αλιευτική παραγωγή και άλλες καλλιέργειες, όπως ινών, χορτονομής, καθώς και καλλιέργειες στους τομείς της ανθοκηπευτικής και των  φυτών που χρησιμοποιούνται για την παραγωγή φαρμακευτικών ιδιοσκευασμάτων.  Κατά την εκπόνηση των σχεδίων, θα δίδεται έμφαση στην ολοκληρωμένη προσέγγιση, τόσο για τη βιομάζα-βιοενέργεια όσο και για τη βιομηχανική χρήση της βιομάζας για προϊόντα εκτός των τροφίμων, προκειμένου να εξασφαλίζεται η συνοχή και η συνάφεια των  κοινοτικών δράσεων ΕΤΑ που καλύπτουν ολόκληρη την αλυσίδα της βιοενέργειας από τις τεχνικές και μη τεχνικές απόψεις (συμπεριλαμβανομένων π.χ. της ενεργειακής ισορροπίας, της ανάλυσης των επιπτώσεων στο περιβάλλον, της αποδοτικότητας από άποψη κόστους  του παράγοντα των μεταφορών, των πτυχών μακροοικονομικής πολιτικής κ.λπ.): παραγωγή και συνδυασμένη μεταποίηση γεωργικών και δασοκομικών πρώτων υλών, μετατροπή και χρησιμοποίηση των υλών αυτών για ενεργειακους και βιομηχανικούς σκοπούς. Η έρευνα στον  τομέα της βιομάζας ξύλου και ινώ και των σχετικών αλυσίδων μεταποίησης θα πρέπει να ενισχύσει την επιστημονική βάση όσον αφορά τη διαφοροποίηση και τον επαναπροσανατολισμό της παραγωγής προϊόντων ποιότητας καθώς και την ανάπτυξη προϊόντων που είναι  φιλικά προς το περιβάλλον, ανταποκρίνονται σε ανάγκες της αγοράς και είναι ανανεώσιμα.  Η στρατηγική αυτή προσέγγιση θα διαμορφωθεί από κοινού στο πλαίσιο του παρόντος προγράμματος και των προγραμμάτων για την ενέργεια. Ενώ το παρόν ερευνητικό πρόγραμμα θα επικεντρωθεί στην παραγωγή πρώτων υλών, σε θέματα επιμελητείας και στη μεταποίηση,  οι δραστηριότητες του προγράματος για την ενέργεια θα επικεντρωθούν στις δραστηριότητες μετατροπής και χρησιμοποίησης της βιομάζας σε στερεά κατάσταση.   Τομέας 2: Κλιμάκωση και μέθοδοι μεταποίησης  Η μετάβαση από το εργαστήριο στη βιομηχανική κλίμακα χαρακτηρίζεται από σοβαρά προβλήματα και σημεία συμφόρησης, όπως είναι η ομοιογένεια και η ποιότητα του εφοδιασμού σε πρώτες ύλες, καθώς και η κατανόηση  των βασικών φυσικών και χημικών χαρακτηριστικών των βιοϋλικών, όπως π.χ. η δυναμική των υγρών, οι μεταφορές θερμότητας, η κροκίδωση κολλοειδών, η ανάκτηση προϊόντων, ο εξοπλισμός κ.πλ. Θα αναπτυχθεί η μεταφορά μεταξύ άλλων, των θεμελιωδών επιτευγμάτων  που απορρέουν από τις βελτιωμένες μεθόδους των προγραμμάτων Eclair και βιοτεχνολογίας για το σχεδιασμό και τις δοκιμές καινοτόμων γεωργο-βιομηχανικών διεργασιών και για τις εφαμοργές της βιοτεχνολογίας, λαμβανομένης υπόψη της οικονομικής σκοπιμότητας  των επενδύσεων σε νέα τεχνολογία, συμπεριλαμβανομένων των μικρής κλίμακας τεχνολογιών που εφαρμόζονται εντός και εκτός του αγροκτήματος.  Σε πολυεπιστημονικά σχέδια θα συνεργασθούν επιστήμονες και μηχανικοί με στόχο την κατανόηση των ειδικών προβλημάτων που απορρέουν άμεσα από τη μετάβαση στην ανώτερη κλίμακα, από το εργαστήριο στη βιομηχανία. Προκειμένου να διευκρινισθούν τα βασικά  φυσικά και χημικά χαρακτηριστικά των βιολογικών υλικών απαιτούνται θεμελιώδεις και στρατηγικές μελέτες. Ειδικότερα, θα αναληφθούν από κοινού η ανάπτυξη και η βελτίωση τεχνολογιών (π.χ. εξειδικευμένα αυτόματα όργανα, ρομποτική, δομημένα μοντέλα και  μέθοδοι προσομοίωσης) που χρησιμοποοιούνται για την αύξησης της κλίμακας, το σχεδιασμό και τις δοκιμές γεωργο-βιομηχανικών διεργασιών. Θα εξετασθούν νέες τεχνολογίες μεταποίησης, καθώς και η μεταφορά τεχνολογίας από άλλους βιομηχανικούς τομείς.  Η ανάντη "πράσινη" χημεία των βιολογικών προϊόντων και οι εφαρμοσμένες βιοτεχνολογίες που χρησιμοποιούν τις βιολογικές συνθέσεις με ένζυμα και ζυμώσεις, καθώς και οι κατάντη δραστηριότητες κλασματικού και άλλου διαχωρισμού και ανάπτυξης προϊόντων  αποτελούν τυπικά παραδείγματα διεργασιών του παρουσιάζουν τεχνολογικές δυσκολίες όταν αυξάνεται η κλίμακα μέχρι ένα επιχειρησιακό βιομηχανικό μέγεθος και όπου η συνεργασία ανάμεσα στον χημικό μηχανικό στους τομείς του σχεδιασμού, των αυτομάτων οργάνων  και του εξοπλισμού και το βιοεπιστήμονα θα είναι η πλέον αποδοτική. Θα αναληφθούν έρευνες σχετικά με την αναβάθμιση προϊόντων και υποπροϊόντων ζύμωσης και λοιπών βιομηχανικών διεργασιών, συμπεριλαμβανομένης της επεξεργασίας των γεωργικών και  γεωργοβιομηχανικών αποβλήτων, αλλά εξαιρουμένων των αστικών αποβλητων, προκείμενου να λαμβάνονται για παράδειγμα υποπροϊόντα ή γεωργικά λιπάσματα.  Μία από τις θετικές συνέπειες της έρευνας στον τομέα αυτόν ενδέχεται επίσης να είναι η μείωση του κόστους και των περιβαλλοντικών επιπτώσεων των βιομηχανικών διεργασιών. Οι δραστηριότητες αυτές θα είναι συμπληρωματικές και συνεργειακές προς τις  δραστηριότητες βασικού χαρακτήρα (στη βιολογική μεταποίηση), που εντάσσονται στο πρόγραμμα βιοτεχνολογίας και προς τις περισσότερο εφαρμοσμένες δραστηριότητες του προγράματος βιομηχανικών τεχνολογιών.   Τομέας 3: Γενική επιστήμη και προηγμένες τεχνολογίες για υγιεινά τρόφιμα  Η βιομηχανία τροφίμων και ποτών, συμπεριλαμβανομένης της μεταποίησης ιχθύων, κατατάσσεται δεύτερη στην Ευρώπη από πλευράς παραγωγής. Η έρευνα θα πρέπει να βελτιώσει την  ανταγωνιστικότητα αυτού του βιομηχανικού κλάδου, παρέχοντας όμως ταυτόχρονα στους καταναλωτές ασφαλέστερη, καλύτερης ποιότητας (συμπεριλαμβανομένης της οργανοληπτικής ποιότητας), θρεπτικότερη και υγιεινότερη τροφή. Η έρευνα θα πρέπει να επικεντρωθεί  περαιτέρω στην ανάπτυξη φιλικής προς το περιβάλλον τεχνολογίας για την παραγωγή τροφίμων που αφήνει λίγα απόβλητα, στις αλληλεπιδράσεις ανάμεσα στη συσκευασία, την αποθήκευση, τη μεταφορά και τη διανομή των τροφίμων καθώς και σε άλλες περιβαλλοντικές  πτυχές της παραγωγής τροφίμων.  Στον τομέα των τροφίμων θα εφαρμοστούν γενικές τεχνολογίες, συμπεριλαμβανομένης της βιοτεχνολογίας, για να παραχθούν εμπορικές καλλιέργειες με ανώτερες επιδόσεις και βελτιωμένες θρεπτικές και οργανοληπτικές ιδιότητες, πάλι συμπληρωματικές προς τη βασική  έρευνα στα πλαίσια του προγράμματος βιοτεχνολογίας.  Άλλες έρευνες θα επικεντρωθούν στα γενικά επιστημονικά φαινόμενα που υπεισέρχονται στη μετατροπή των βιολογικών πρώτων υλών σε είδη διατροφής, καθώς και στο μεταβολισμό τους. Θα δοθεί έμφαση σε πολυεπιστημονική, μοριακή, βιοχημική, μικροβιολογική και  κυτταροφυσιολογική κατεύθυνση, που θα υποστηρίξει νέες προηγμένες τεχνολογίες για τη βελτίωση της ποιότητας, της ασφάλειας και της υγιεινής των τροφίμων, συμπεριλαμβανομένης της φρεσκότητας και της αλλοίωσης των θαλασσινών και άλλων τροφίμων Οι δραστηριότητες της Κοινότητας θα επικεντρωθούν στις μεθόδους ποσοτικής μέτρησης και ελέγχου της ποιότητας και της ασφάλειας, στην αναγνώριση της προέλευσης, στα υγειονομικά χαρακτηριστικά, στη θεωρητική επιστήμη των τροφών και της διατροφής (δομές,  αλληλεπιδράσεις), στη λειτουργικότητα των τροφών, στο μεταβολισμό και την ασφάλεια in-vivo και in-vitro, στις νέες τεχνολογίες μεταποίησης (καθώς και στη βελτίωση των παραδοσιακών τεχνολογιών προκειμένου να βελτιωθεί η ποιότητα των προϊόντων), στον  εξοπλισμό και τα προϊόντα (με έμφαση στη βιομεταποίηση/βιοτεχνολογία και την αποφυγή ανεπιθύμητων ουσιών), καθώς και στις αλληλεπιδράσεις μεταξύ των ως άνω και της συμπεριφοράς των καταναλωτών, συμπεριλαμβανομένης της στάσης έναντι των νέων τεχνολογιών  των τροφίμων και των δυσχερειών της επιλογής υγιεινής διατροφής, με σκοπό να βοηθηθούν οι καταναλωτές να κατανοήσουν καλύτερα την επιλογή τους όσον αφορά τα διαιτητικά, τα υγιεινά και τα νέα τρόφιμα. Στις εργασίες αυτές θα συμπεριληφθούν επίσης η έρευνα  για την αναβάθμιση των αλιευτικών προϊόντων και την καλύτερη χρησιμοποίηση λιγότερο αξιοποιημένων ειδών και υποπροϊόντων.  Οι ασθένειες και οι διαταραχές που έχουν σχέση με τη διατροφή αποτελούν ένα συνεχώς εντεινόμενο χαρακτηριστικό του σύγχρονου τρόπου ζωής. Η πολυεπιστημονική έρευνα, που συνδυάζει τις πλευρές που συνδέονται με την παραγωγή, τη μεταποίηση και την υγεία,  θα εστιασθεί στη σχέση μεταξύ διαιτολογίου και υγείας, ιδίως στην αφομοίωση και το μεταβολισμό, στο ρόλο της χλωρίδας του εντέρου και της ανοσολογίας, καθώς και στην προσαρμογή των τροφίμων που προορίζονται για ειδική διατροφή ή για διάφορες  συγκεκριμένες ομάδες καταναλωτών.   Τομέας 4: Γεωργία, δασομία και αγροτική ανάπτυξη  Η έρευνα στο πεδίο αυτό αποσκοπεί στην υποστήριξη της ανάπτυξης και της αξιολόγησης των κοινοτικών πολιτικώ, καθώς και στον εντοπισμό των προβλημάτων του αγροτικού κόσμου και την εξεύρεση των σχετικών  λύσεων. Είναι ανάγκη να αναπτυχθούν νέα συστήματα παραγωγής, οικονομικά βιώσιμα, τα οποία να είναι συμβατά με το περιβάλλον και ταυτόχρονα να διατηρούν ικανοποιητικό επίπεδο απασχόλησης. Θα επιδιωχθεί επίσης βελτίωση της οικονομικής κατάστασης της  γεωργίας μέσω προϊόντων ποιότητας, διαφοροποίησης των τροφίμων (όπως με περιφερειακές σπεσιαλιτέ) και των προϊόντων εκτός των τροφίμων, όσο και των δραστηριοτήτων στο αγρόκτημα, καθώς και μέσω μείωσης των εξόδων η οποία προϋποθέτει την εισαγωγή νέων  τεχνολογιών και αποτελεσματικότερων και καλύτερα χρησιμοποιούμενων συντελεστών παραγωγής.  Έπειτα από τη Διάσκεψη των Ηνωμένων Εθνών για το Περιβάλλον και την Ανάπτυξη στο Ρίο ντε Τζανέϊρο το 1992, η Κοινότητα δεσμεύτηκε αποφασιστικά για τη διατήρηση, το χαρακτηρισμό και τη χρησιμοποίηση των γενετικών πόρων στη γεωργία, καθώς και για την  προστασία και τη διαρκή και σταθερή διαχείριση των δασών. Στις Υπουργικές Διασκέψεις για την προστασία των δασών στην Ευρώπη (Στρασβούργο 1990 και Ελσίνκι 1993), αναλήφθηκε δέσμευση για δραστήρια συμβολή σε μια σειρά συντονισμένων δραστηριοτήτων σε  ευρωπαϊκό επίπεδο που θα οδηγήσουν στη βελτίωση της προστασίας και στην οικολογικά βιώσιμη διαχείριση των δασικών πόρων. Η έρευνα θα πρέπει να συμβάλει στην υλοποίηση αυτών των στόχων.  Η έρευνα θα πρέπει να βελτιώσει την επιστημονική βάση που υποστηρίζει την ανάπτυξη και εφαρμογή της πολιτικής αγροτικής ανάπτυξης.  Βελτιστοποίηση των μεθόδων, συστημάτων και αλυσίδων πρωτογενούς παραγωγής: στο νέο πλαίσιο, που δημιουργήκε με τη μεταρρύθμιση της Κοινής Γεωργικής Πολιτικής (ΚΓΠ), χρειάζεται να αναπτυχθούν οι επιστημονικές βάσεις για τον προσδιορισμό και την ανάπτυξη  των μέσων, των τεχνικών, των συστημάτων και των κυκλωμάτων παραγωγής που θα οδηγήσουν προοδευτικά σε μια λιγότερο εντατική αλλά πάντα ανταγωνιστική γεωργία, συμβατή με την προστασία του περιβάλλοντος και των φυσικών πόρων, οικονομικά βιώσιμη αλλά και  ικανή να διατηρήσει ένα επαρκές επίπεδο απασχόλησης. Θα πρέπει επίσης να αναπτυχθούν και να αξιολογηθούν νέες χρήσεις, θετικές για τους γεωργούς και για την Κοινότητα, για τις εκτάσεις που αποσύρονται από την καλλιέργεια.  Οι αναγκαίες αλλαγές στη γεωργία προϋποθέτουν έρευνα στους τομείς του προσδιορισμού, της απομόνωσης και της εκμετάλλευσης της γενετικής ποικιλίας των καλλιεργούμενων ειδών (συμπεριλαμβανομένων των ποικιλιών που δεν χρησιμοοποιούνται πλέον) και των σε  άγρια κατάσταση συγγενών τους, καθώς και της ποικιλομορφίας των ζώων.  Θα πρέπει να διεξαχθεί έρευνα σε πεδία που αφορούν τη διατήρηση της γενετικής κληρονομιάς και της βιοποικιλίας σπόρων ιθαγενών ειδών τα οποία αποδεδειγμένα μπορούν να προσαρμόζονται σε αντίξοες κλιματικές συνθήκες όπως η ξηρασία, ή έχουν δείξει ότι  μπορούν να αντισταθούν σε συγκεκριμένους επιβλαβείς οργανισμούς. Ταυτόχρονα, θα καταβληθούν προσπάθειες για την ανάπτυξη ποικιλιών περισσότερο ανθεκτικών σ' αυτές τις αντίξοες συνθήκες και ποικιλιών οι οποίες θα μπορούν να χρησιμοποιούνται στις  εκτατικές ξηρικές καλλιέργειες.  Στη συνάρτηση αυτή, οι προτεραιότητες θα πρέπει να είναι: εκτίμηση των περιβαλλοντικών επιπτώσεων των γεωργικών πρακτικών, μείωση και βελτιστοποίηση της χρήσης των εισροών, σταθερή και διαρκής διαχείριση των εδαφικών και υδάτινων πόρων, χρήσεις των  εκτάσεων που αποσύρονται από την καλλιέργεια και προσαρμογή των αλυσίδων παραγωγής στις μεταβαλλόμενες αγοραίες, οικονομικές και περιβαλλοντικές ανάγκες.  Θα αναπτυχθούν μοντέλα διαχείρισης των υδάτων για τη διατήρηση των καλλιεργειών όταν οι βροχοπτώσεις είναι σπάνιες ή μη τακτικές, ούτως ώστε να προλαμβάνεται η μείωση του υδατικού ορίζοντα λόγω της υπερβολικής άρδευσης με υπόγεια ύδατα, καθώς και για  την τροποποίηση των διαδικασιών με τις οποίες αποτρέπεται η αλάτωση του ύδατος και των επιφανειακών στιβάδων. Στο ίδιο πεδίο, ιδιαίτερη προσοχή θα δοθεί στη διαχείριση των εδαφικών πόρων και ειδικότερα στην προώθηση μεθόδων καταπολέμησης της διάβρωσης.   Η χρήση της βιοτεχνολογίας, σε συνδυασμό με παραδοσιακές μεθόδους, θα πρέπει να οδηγήσει στη δημιουργία νέων γονοτύπων στον τομέα της ζωικής παραγωγής, νέων φυτικών ποικιλιών και υβριδίων, συμπεριλαμβανομένων των δένδρων των δασών, πιο ανθεκτικών ή/και  με μεγαλύτερη απόδοση (ιδίως για άλλες χρήσεις πλην των τροφίμων) καθώς και καλύτερης ποιότητας πρώτες ύλες για την τελική μεταποίηση και την τελική χρήση.  Οι δραστηριότητες αυτές θα είναι συμπληρωματικές προς εκείνες, βασικότερου χαρακτήρα, που εντάσσονται στο πρόγραμμα "Βιοτεχνολογία" καθώς και προς εκείνες του τύπου των εμπορικών εφαρμογών στο πεδίο των γενικών επιστημών που αναφέρονται ανωτέρω. Θα  δοθεί έμφαση στην αύξηση της αξίας των προϊόντων και των υποπροϊόντων της γεωργίας, στην εφαρμογή νέων μεθόδων βιολογικής προστασίας των καλλιεργειών, στη δημιουργία νέων γονοτύπων ή ποικιλιών που οδηγούν στη μείωση της χρήσης εισροών, με συνέπεια τη  μείωση του κόστους παραγωγής και την ορθότερη χρήση των φυσικών πόρων καθώς και την ελαχιστοποίηση των περιβαλλοντικών επιπτώσεων. Αυτή η πλευρά είναι ιδιαίτερα σημαντική για την ανταγωνιστικότητα των γεωργικών προϊόντων και την ενδεχόμενη χρησιμοποίησή  τους για παραγωγή προϊόντων πλην των τροφίμων.  Για την υποστήριξη της διαχείρισης της ΚΓΠ, οι ερευνητικές εργασίες θα στραφούν επίσης προς τις μεθόδους ελέγχου της εφαρμογής των κανονιστικών ρυθμίσεων, προς τη βελτίωση των μέσων παρακολούθησης και διαχείρισης των αγορών και την πολυεπιστημονική  ανάλυση των ex-ante και ex-post επιπτώσεων των μέσων εφαρμογής της ΚΓΠ, προς την επεξεργασία διατομεακών οικονομικών μοντέλων πρόβλεψης ή άλλων οργάνων ποσοτικής ανάλυσης, καθώς και προς τα συστήματα πληροφορόρησης και βοήθειας για τη λήψη αποφάσεων από  πλευράς γεωργών και υπεύθυνων για τη λήψη αποφάσεων.  Πολιτική ποιότητας: στο πεδίο των προϊόντων ποιότητας, συμπεριλαμβανομένων των παραδοσιακών προϊόντων, και για την υποστήριξη του νέου κανονιστικού μηχανισμού της Κονότητας (ονομασίες προέλευσης, γεωγραφικές ενδείξεις και βεβαιώσεις ιδιοτυπίας,  βιολογικές καλλιέργειες), η έρευνα θα πρέπει να οδηγήσει στον προσδιορισμό και το χαρακτηρισμό των κριτηρίων, των προϊόντων και των αλυσίδων ποιότητας, καθώς και στον ορισμό και τη διάδοση των συνθηκών που εξαφαλίζουν βιώσιμο εισόδημα στους παραγωγούς  πρωτογενών προϊόντων. Χρειάζεται κοινοτική έρευνα όσον αφορά τη διατήρηση, την υγιεινή και την αποθήκευση νωπών και μεταποιημένων τροφίμων και ζωοτροφών στο αγρόκτημα.  Οι εργασίες θα αφορούν ιδιαίτερα τη βελτίωση των μεθόδων ποιοτικού ελέγχου των πρωτογενών γεωργικών προϊόντων και την αύξηση της προστιθέμενης αξίας η οποία θα πρέπει να αποβαίνει προς όφελος όλων των οικονομικών παραγόντων των αλυσίδων- την βασική  έννοια της "καθολικής ποιότητας" την ανάλυση της συμπεριφοράς των καταναλωτών- και τις επιστημονικές βάσεις για την προώθηση των πρωτογενών γεωργικών προϊόντων.  Η διαφοροποίηση της παραγωγής, οι χρήσεις της γης και οι δραστηριότητες του γεωργικού τομέα απαιτούν ερευνητική προσπάθεια για τον εντοπισμό και την ανάλυση των οικονομικά βιώσιμων δυνατοτήτων (τρόφιμα και προϊόντα εκτός των τροφίμων) καθώς και την  ανάπτυξη συμπληρωματικών δραστηριοτήτων για τους γεωργούς (π.χ. αγροτικός τουρισμός, βιοτεχνία στο αγρόκτημα, γεωργοδασοκομία κ.λπ.). Κατά την επιλογή των προτεραιοτήτων θα δοθεί ίσο βάρος στους οικονομικούς και τεχνικούς παράγοντες και θα ευνοηθεί μια  πολυεπιστημονική προσέγγιση. Ιδιαίτερη προσοχή θα δοθεί στην οικονομική βιωσιμοώτητα και στη συμβατότητα αυτών των νέων πρωτογενών παραγωγών και δρατηριοτήτων όσον αφορά το σεβασμό του περιβάλλοντος.  Υγεία των φυτών και των ζώων, καλές συνθήκες διαβίωσης των ζώων: η έρευνα θα πρέπει να προσφέρει επιστημονική και τεχνική στήριξη για την ανάπτυξη και τη διαχείριση κοινοτικών προτύπων και κανονιστικών ρυθμίσεων, ιδίως στο πλαίσιο της μεγάλης εσωτερικής  αγοράς και λαμβανομένων υπόψη των αρμοδιοτήτων της Επιτροπής στους τομείς της υγείας των φυτών και των ζώων καθώς και του ελέγχου των ασθενειών και των επιβλαβών για τη γεωργία οργανισμών.  Ιδιαίτερη σημασία θα δοθεί στην επιστημονική υποστήριξη για την υγιεινή, την ανίχνευση, τη διάγνωση, την εκτίμηση των κινδύνων, την επιδημιολογία των ασθενειών και τα μέτρα πρόληψης και ελέγχου, την ανάλυση των πτυχών που αφορούν τις συνθήκες διαβίωσης  των ζώων, τη βελτιστοποίηση των παραγόντων των σχετικών με τη διατροφή των ζώων, καθώς και στην έρευνα για την υποστήριξη της έγκρισης τύπου σε θέματα φυτοϋγειονομικών και κτηνιατρικών προϊόντων ούτως ώστε να βελτιωθεί η ασφάλεια των χρήστων των εν λόγω  προϊόντων και των καταναλωτών. Θα πρέπει να συμπεριληφθεί η έρευνα στον τομέα της συμπεριφοράς των εκτρεφόμενων ζώων (ηθολογία) και της ανάπτυξης κτηνοτροφικών συστημάτων που να σέβονται τις καλές συνθήκες διαβίωσης των ζώων.  Η χρησιμοποίηση της βιοτεχνολογίας θα πρέπει επίσης να συμβάλει στην ανίχνευση (διαγνωστικές μέθοδοι), την πρόληψη (π.χ. εμβόλια) και την εξάλειψη (π.χ. φάρμακα) ζωικών και φυτικών ασθενειών.  Πολυλειτουργική διαχείριση των δασών: η έρευνα θα πρέπει να συμβάλει στη συνολική επίτευξη των στόχων της προστασίας και της μακροπρόσθεσμης ανάπτυξης των δασών οι οποίοι εγκρίθηκαν στο Στρασβούργο το 1990, στο Ρίο ντε Τζανέϊρο το 1992, και στο Ελσίνκι  το 1993. Στην συνάρτηση αυτή, αλλά και στο πλαίσιο της εφαρμογής των γεωργικών και δασικών μέτρων που συμφωνήθηκαν ως τμήμα της μεταρρύθμισης της ΚΓΠ, οι προτεραιότητες της έρευνας στον τομέα της δασοκομίας θα πρέπει να είναι η βελτίωση των βασικών  γνώσεων που οδηγούν στην εφαρμογή της αειφόρου διαχείρισης των δασών, η λειτουργία των δασικών οικοσυστημάτων, η ανάπτυξη και βελτίωση γεωργο-δασικών συστημάτων, η ολοκλήρωση των πολλαπλών λειτουργιών των δασών (συμπεριλαμβανομένων της παραγωγής, της  διατήρησης, της αναψυχής και των σχετικών ανέσεων, καθώς και της προστασίας του κλίματος). Εξακολουθεί να υπάρχει ανάγκη για οικονομική, φιλική προς το περιβάλλον και αειφόρο χρησιμοποίηση των δασών (συμπεριλαμβανομένου του ρόλου τους στο μετριασμό των  κλιματικών μεταβολών) καθώς και για έρευνα σχετικά με τον τρόπο με τον οποίο θα αποκομισθούν καλύτερα τα πολλαπλά οφέλη από αυτά. Τέλος, η έρευνα θα πρέπει να βελτιώσει την κατανόηση των πολλών αιτίων της εξασθένησης των δασών στα διάφορα δασικά  οικοσυστήματα.  Αγροτική ανάπτυξη: Η έρευνα πρέπει να προσφέρει την επιστημονική υποστήριξη για την εφαρμογή της κοινοτικής πολιτικής αγροτικής ανάπτυξης, η οποία πρόκειται να εξελιχθεί σημαντικά κατά την περίοδο 1994-1999. Τα θέματα στα οποία θα δοθεί σημασία είναι τα  ακόλουθα: μέθοδοι για την εκτίμηση, την παρακολούθηση και την αξιολόγηση προγραμμάτων και μέτρων αγροτικής ανάπτυξης, ανάλυση των πολιτικών βελτίωσης των γεωργικών διαρθρώσεων και αγροτικής ανάπτυξης, τυπολογία των αγροτικών ζωνών, προσδιορισμός των  βασικών κοινωνικοοικονομικών δεικτών, ανάλυση των κυριότερων προβλημάτων, δυνατοτήτων και περιορισμών, εισαγωγή νέων τεχνολογιών και διαφοροποίηση των δραστηριοτήτων σε ευαίσθητες αγροτικές ζώνες (κυρίως των στόχων 1 και 5β), εντοπισμός και κινητοποίηση  εταίρων και οργανισμών που ενδέχεται να συμμετάσχουν αποδοτικά στις δρατηριότητες αγροτικής ανάπτυξης και μοντέλα οικονομικής ανάπτυξης που βασίζονται σε ολοκληρωμένη προσέγγιση και σε χρησιμοποίηση του ενδογενούς δυναμικού.  Εν γένει, θα δοθεί διαίτερη προσοχή στην οικονομική βιωσιμότητα και στη συμβατότητα με την προστασία του περιβάλλοντος.   Τομέας 5: Αλιεία και υδατοκαλλιέργεια  Ο γενικός στόχος είναι να δοθεί μια ισχυρή επιστημονική βάση για την ισορροπημένη, αειφόρο εκμετάλλευση των αλιευτικών πόρων της Κοινότητας, καθώς και για την περαιτέρω ελεγχόμενη ανάπτυξη της υδατοκαλλιέργειας.  Τούτο θα επιτευχθεί με την καλύτερη γνώση και κατανόηση του υδάτινου οικοσυστήματος, συμπεριλαμβανομένων των αλληλεπιδράσεων μεταξύ των αλιευτικών δραστηριοτήτων, της υδατοκαλλιέργειας και του περιβάλλοντος. Οι κοινωνικοοικονομικές εκτιμήσεις  αναγνωρίζονται ως αναπόσπαστο μέρος του προγράμματος, όπως και η απαίτηση για ανάπτυξη κατάλληλων μεθόδων για την αξιολόγηση των πολιτικών σε θέματα αλιείας και υδατοκαλλιέργειας.  Θα επιδιωχθεί βελτίωση της οικονομικής κατάστασης της υδατοκαλλιέργειας και της αλιείας μέσω βελτιώσεων της ποιότητας των προϊόντων, διαφοροποίησης των προϊόντων (τροφίμων και προϊόντων εκτός των τροφίμων) και των δραστηριοτήτων καθώς και μέσω της  μείωσης των αποβλήτων, τόσο στο σημείο αλίευσης όσο και κατά τη μεταποίηση.  Οι εργασίες στο πεδίο αυτό θα επικεντρωθούν σε πέντε τομείς:  Επιπτώσεις των περιβαλλοντικών παραγόντων στους υδάτινους πόρους: Ο στόχος είναι να αποκτηθεί καλύτερη κατανόηση της επίδρασης των περιβαλλοντικών παραγόντων (ωκεανογραφικών, κλιματικών, πρωτογενούς παραγωγής κ.λπ.) επί των βασικών βιολογικών παραμέτρων  (αύξηση πληθυσμού, κατανομή, φυσική θνησιμότητα κ.λπ). Οι εργασίες αυτές, στις περιπτώσεις που ενδείκνυται, θα συνδεθούν με τις δραστηριότητες στα πλαίσια του προγράμματος επιστήμης και τεχνολογίας της θάλασσας.  Οικολογικές επιπτώσεις της αλιείας και της υδατοκαλλιέργειας: Η έρευνα θα οδηγήσει σε καλύτερη κατανόηση των επιπτώσεων που έχουν η αλιεία και η υδατοκαλλιέργεια στο οικοσύστημα, με στόχο τον περιορισμό των επιπτώσεών τους στο υδατικό περιβάλλον, ιδίως  δε τη μείωση της θνησιμότητας των ιχθυδίων και των ειδών μη-στόχων. Η έρευνα θα περιλαμβάνει τη σχέση μεταξύ αλιείας και κυριότερων θηρευτών, την επιλεξιμότητα των εργαλείων, την υποβάθμιση του βυθού και τα λύματα των ιχθυοτροφείων, θα λαμβάνει δε υπόψη  άλλες οχλήσεις του περιβάλλοντος που προέρχονται από φυσικούς (π.χ. υδρογραφικούς) και ανθρωπογενείς παράγοντες πλην της αλιείας (π.χ. ρύπανση, ευτροφισμός, αφαίρεση χαλικιών).  Βιολογία των ειδών για τη βελτιστοποίηση της υδατοκαλλιέργειας: Οι εργασίες στο πεδίο αυτό θα συμβάλουν σε καλύτερη γνώση της βιολογίας των υδρόβιων ειδών, με στόχο να ενθαρυνθεί η ανάπτυξη μιας οικονομικά προσοδοφόρου βιομηχανίας. Θα δοθεί ιδιαίτερη  βαρύτητα στη γενετική προσαρμογή των ειδών για υδατοκαλλιέργεια και σε θέματα παθολογίας. Όπου χρειάζεται, θα εφαρμοστεί πολυεπιστημονική προσέγγιση, συμπεριλαμβανομένης της εφαρμογής της βιοτεχνολογίας. Θα προαχθεί η έρευνα για νέα είδη ως μέσου  διαφοροποίησης.  Κοινωνικοοικονομικές πτυχές της αλιευτικής βιομηχανίας: Ο στόχος είναι η καλύτερη γνώση και κατανόηση της λειτουργίας και της διαχείρισης όλων των τομέων του αλιευτικού κλάδου καθώς και των συναφών κλάδων. Θα δοθεί ιδιαίτερη έμφαση στις  πολυεπιστημονικές μελέτες, καθώς και στην αξιολόγηση των κοινωνικών και οικονομικών ειπτώσεων εναλλακτικών μεθόδων διαχείρισης.  Βελτιωμένη μεθοδολογία: Ο στόχος είναι η βελτίωση των υπαρχουσών μεθοδολογιών για την εκτίμηση των αποθεμάτων ιχθύων (π.χ. νέες μέθοδοι συλλογής και ανάλυσης στοιχείων), και η ανάπτυξη νέων μέσων και τεχνικών για την έρευνα στους τομείς της αλιείας και  της υδατοκαλλιέργειας.   Τομέας 6: Άλλες δραστηριότητες που θα εφαρμοστούν κυρίως με συντονισμό  Το πρόγραμμα θα επικεντρωθεί στους προαναφερόμενους πέντε τομείς, με τη χρήση, ανάλογα με την περίπτωση, τόσο δράσεων επιμερισμένης δαπάνης όσο και συντονισμένων δράσεων. Ωστόσο,  όταν τα κράτη μέλη έχουν εκτεταμένα προγράμματα, το παρόν πρόγραμμα θα βασιστεί στις δραστηριότητες αυτές μέσω συντονισ μένων δράσεων και, ανάλογα με την περίπτωση, μέσω δράσεων επιμερισμένης δαπάνης, με σκοπό τη βελτίωση του συντονισμού και της  συνεργασίας σε ευρωπαϊκό επίπεδο (συντονισμός). Ο συντονισμός αυτός θα υλοποιηθεί με τη δημιουργία ευρωπαϊκών δικτύων μεταξύ των κυριότερων φορέων του τομέα αυτού. Μεταξύ των πρόσφορων πεδίων για συντονισμό συγκαταλέγονται:  - πρωτογενής παραγωγή στη γεωργία, τη δασοκομία, την αλιεία και την υδατοκαλλιέργεια, με βασική έμφαση στην ανταγωνιστικότητα, τη βιωσιμότητα, την ποιότητα την ασφάλεια του εφοδιασμού και τις αλληλεπιδράσεις με το περιβάλλον,  - διατήρηση, ανάπτυξη και διαχείριση του φυσικού, ημιφυσικού και ανθρωπογενούς τοπίου,  - ανάπτυξη των αγροτικών (συμπεριλαμβανομένων των ορεινών) και των παράκτιων περιοχών: Οι δραστηριότητες ΕΤΑ σε επίπεδο κρατών μελών, οι οποίες άπτονται της ανάπτυξης των αγροτικών και παράκτιων περιοχών, είναι πολύ διαφορετικές μεταξύ τους. Χάρη στη  δημιουργία ενός ευρωπαϊκού πλαισίου στον τομέα της έρευνας για την ανταλλαγή εμπειριών, τεχνογνωσίας και μεθόδων, οι ευρωπαϊκές δραστηριότητες συντονισμού θα βοηθήσουν στην ανάπτυξη καινοτόμων μεθόδων για την αντιμετώπιση των προβλημάτων των περιοχών  αυτών. Θα δοθεί ιδιαίτερη προσοχή στις ευκαιρίες που προσφέρουν οι νέες οικονομικές δραστηριότητες στις αγροτικές και παράκτιες περιοχές, η εκπαίδευση, καθώς και η αξιολόγηση των κοινωνικοοοικονομικών και περιβαλλοντικών επιπτώσεών τους,  - παραγωγή και μεταποίηση τροφίμων: Θα δημιουργηθούν δίκτυα που θα επιτρέψουν την καλύτερη ενοποίηση της έρευνας που διεξάγεται σε εθνικό επίπεδο, ιδίως συνενώνοντας τις έρευνες που αφορούν την παραγωγή τροφίμων, την ποιότητα (συμπεριλαμβανομένης της  οργανοληπτικής ποιότητας), την ασφάλεια, την υγεία, τις κοινωνικοοικονομικές πλευρές και τις στρατηγικές για την ενημέρωση των καταναλωτών και την ενσωμάτωση της πείρας αυτής στη μεταποίηση των τροφίμων.  Η συγκέντρωση αυτή εμπειριών θα δημιουργήσει συνεργιστικά αποτελέσματα που θα ωφελήσουν τους ασχολούμενους με την πρωτογενή παραγωγή και τη μεταποίηση, τους καταναλωτές και τους λοιπούς φορείς της αγροτικής ανάπτυξης, και θα βοηθήσει στον προσδιορισμό  νέων ερευνητικών προτεραιοτήτων στον τομέα αυτόν.  Συμπερασματικά, οι δράσεις του παρόντος προγράμματος αποσκοπούν στη διεύρυνση της εφαρμογής των βασικών τεχνολογιών που αναπτύσσονται στη βιοτεχνολογική και τη βιοϊατρική καθώς και, ανάλογα με την περίπτωση, στην περιβαλλοντική, την ενεργειακή και τη  στοχοθετημένη κοινωνικοοικονομική έρευνα.   (1) Στο υπόλοιπο κείμενο, ο όρος "γεωργία" περικλείει όλες τις δραστηριότητες που αναπτύσσονται στο αγρόκτημα, συμπεριλαμβανομένης της φυτικής και ζωικής παραγωγής, της ανθοκηπευτικής και της γεωργο-δασοκομίας- ο όρος "δασοκομία"  χρησιμοποιείται επίσης με την ευρεία του έννοια και περιλαμβάνει όλες τις δραστηριότητες παραγωγής και χρησιμοποίησης των δένδρων, συμπεριλαμβανομένης της αγροτικής δασοκομίας- ο όρος "αλιεία" καλύπτει όλους τους υδρόβιους οργανισμούς και περιλαμβάνει  την υδατοκαλλιέργεια- ο όρος "αγροτικός" περιλαμβάνει επίσης τις ορεινές και παράκτιες κοινότητες ή δραστηριότητες.    ΠΑΡΑΡΤΗΜΑ ΙΙ   ΕΝΔΕΙΚΤΙΚΗ ΚΑΤΑΝΟΜΗ ΤΟΥ ΠΟΣΟΥ ΠΟΥ ΚΡΙΝΕΤΑΙ ΑΝΑΓΚΑΙΟ   "" ID="1">1. Ολοκληρωμένα συστήματα παραγωγής και μεταποίησης> ID="2">91"> ID="1">2. Κλιμάκωση και μέθοδοι μεταποίησης> ID="2">42"> ID="1">3. Γενική επιστήμη και προηγμένες τεχνολογίες για υγιεινά τρόφιμα > ID="2">97"> ID="1">4. Γεωργία,  δασοκομία και αγροτική ανάπτυξη> ID="2">225"> ID="1">5. Αλιεία και υδατοκαλλιέργεια> ID="2">103"> ID="1">6. Άλλες δραστηριότητες που θα εφαρμοστούν κυρίως με συντονισμό> ID="2">49 (1)"> ID="1">Σύνολο> ID="2">607 (1) (1)""Η κατανομή αυτή δεν  αποκλείει τη δυνατότητα για ένα σχέδιο να υπάγεται σε περισσότερους του ενός τομείς.  > (1) Από τα οποία: 3 % για έρευνα στον τομέα των γεωργικών βιομηχανιών, 3 % στον τομέα της γεωργίας, 2 % στον τομέα της αλιείας.(1) Από τα οποία:  - 3,3 % το πολύ για δαπάνες προσωπικού και 4,0 % το πολύ για διοικητικές δαπάνες,  - περίπου: 6 % για οριζόντιες δραστηριότητες επίδειξης, 1 % για οριζόντιες δραστηριότητες δεοντολογικών, κοινωνικών και νομικών πτυχών και 5 % για εκπαιδευτικές δραστηριότητες,  - μέχρι 10 % για ειδικά μέτρα για τις ΜΜΕ,  - 5,5 εκατομμύρια Ecu για τη διάδοση και τη βελτιστοποίηση των αποτελεσμάτων.(1) Σύνολο 77 εκατομμυρίων Ecu, δηλαδή η διαφορά μεταξύ του ποσού που κρίνεται αναγκαίο για το παρόν πρόγραμμα και του ποσού που προβλέπεται στο τέταρτο πρόγραμμα-πλαίσιο για  τους τομείς της γεωργίας και της αλιείας (συμπεριλαμβανομένων των γεωργικών βιομηχανιών, της τεχνολογίας τροφίμων, της δασοκομίας, της υδατοκαλλιέργειας και της αγροτικής ανάπτυξης) προορίζεται για το ειδικό (ΕΤΑ) πρόγραμμα "που θα εκτελεστεί, αφενός,  με άμεσες δράσεις (ΚΚΕρ) και, αφετέρου, με δραστηριότητες στο πλαίσιο μιας ανταγωνιστικής προσέγγισης προς επιστημονική και τεχνολογική υποστήριξη κοινοτικών πολιτικών (1995-1998)".    ΠΑΡΑΡΤΗΜΑ III   ΣΥΓΚΕΚΡΙΜΕΝΟΙ ΚΑΝΟΝΕΣ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ  Το πρόγραμμα θα εκτελεσθεί μέσω έμμεσης δράσης, στην οποία η Κοινότητα έχει χρηματοδοτική συνεισφορά στις δραστηριότητες ΕΤΑ που διενεργούνται από τρίτους ή από ινστιτούτα του ΚΚΕρ σε σύμπραξη με  τρίτους:  1. Δράσεις επιμερισμένης δαπάνης των ακόλουθων τύπων:  α) ΕΤΑ (συμπεριλαμβανομένων των σχεδίων επίδειξης) που εκτελούνται από επιχειρήσεις, ερευνητικά κέντρα και πανεπιστήμια, συμπεριλαμβανομένης, κατά περίπτωση, της βασικής έρευνας της σχετιζόμενης με τη βιομηχανία- μπορούν να ενθαρρυνθούν οι κοινοπραξίες  για ολοκληρωμένα σχέδια με κοινό στόχο.  Οι δραστηριότητες επίδειξης, όπως ορίζονται στο παράρτημα III του προγράμματος-πλαισίου, αποσκοπούν στην υπέρβαση των εμποδίων στη χρήση νέων τεχνολογιών και στην αποκατάσταση επαφής μεταξύ των παραγωγών και των χρήστων τεχνολογίας. Είναι δυνατόν να  συμπεριληφθούν επίσης μελέτες σκοπιμότητας και πριμοδοτήσεις σε εκείνους που συμμετέχουν στις τεχνολογίες αυτές.  Η κοινοτική χρηματοδότηση κανονικά δεν θα υπερβαίνει το 50 % του κόστους του έργου, με προοδευτική διαφοροποίηση προς τα κάτω ανάλογα με το κατά πόσον το έργο πλησιάζει στο στάδιο της εμπορευσιμότητας. Για τα πανεπιστήμια και άλλα ιδρύματα που δεν  τηρούν αναλυτικά λογιστικά βιβλία, οι δαπάνες θα αποδίδονται με βάση το 100 % του πρόσθετου κόστους.  β) Θεματικά δίκτυα τα οποία συνδέουν αρχικούς παραγωγούς, κατασκευαστές, τελικούς χρήστες, πανεπιστήμια και ερευνητικά κέντρα μιας συγκεκριμένης γενικής τεχνολογίας, προκειμένου να διευκολυνθεί η ενσωμάτωση και μεταφορά των γνώσεων καθώς και η  κινητικότητα των ερευνητών και να εξασφαλισθεί ότι λαμβάνονται καλύτερα υπόψη οι ανάγκες της αγοράς.  Η κοινοτική χρηματοδότηση κανονικά δεν θα υπερβαίνει τα 20 000 Ecu, κατά μέσο όρο ανά εταίρο ετησίως, καλύπτονται έως το 100 % του πρόσθετου κόστους για το συντονισμό της δράσης. Τα μέλη ενός δικτύου θα μπορούν επίσης να υποβάλλουν αίτηση για ερευνητικά  σχέδια σύμφωνα με τις κανονικές διαδικασίες.  γ) Τεχνολογική παρότρυνση για την ενθάρρυνση και τη διευκόλυνση της συμμετοχής των ΜΜΕ σε δραστηριότητες ΕΤΑ:  i) μέσω της χορήγησης πριμοδοτήσεων για τη διενέργεια της διερευνητικής φάσης δραστηριότητας ΕΤΑ, συμπεριλαμβανομένης της αναζήτησης εταίρων, για περίοδο έως και 12 μηνών. Η πριμοδότηση θα χορηγείται έπειτα από την επιλογή προσχεδίου πρότασης το οποία  θα υποβάλλεται κανονικά από τουλάχιστον δύο διαφορετικά κράτη μέλη. Η πριμοδότηση θα καλύπτει έως και το 75 % του κόστους της διερευνητικής φάσης, χωρίς πάντως να υπερβαίνει τα 45 000 Ecu ή τα 22 500 Ecu  στην εξαιρετική περίπτωση μιας και μόνο ΜΜΕ και ii) μέσω της υποστήριξης σχεδίων συλλογικής έρευνας, στα οποία ΜΜΕ που έχουν παρόμοια τεχνικά προβλήματα αλλά δεν διαθέτουν κατάλληλες δικές τους ερευνητικές εγκαταστάσεις, αναθέτουν σε άλλες νομικές οντότητες να διενεργήσουν ΕΤΑ για λογαριασμό τους. Η  κοινοτική χρηματοδότηση για σχέδια συλλογικής έρευνας, στα οποία κανονικά συμμετέχουν τουλάχιστον 4 ΜΜΕ μη συνδεόμενες μεταξύ τους από δύο τουλάχιστον διαφορετικά κράτη μέλη θα καλύπτει κανονικά το 50 % της δαπάνης της έρευνας.  - Έπειτα από αρχική πρόσκληση, και στις δύο περιπτώσεις, οι προτάσεις μπορούν να υποβάλλονται ανά πάσα στιγμή κατά τη διάρκεια της περιόδου που καλύπτει το εφαρμοζόμενο πρόγραμμα εργασίας.  2. Προπαρασκευαστικά, συνοδευτικά και υποστηρικτικά μέτρα, όπως:  - μελέτες για τη στήριξη του παρόντος προγράμματος και την προπαρασκευή μελλοντικών δραστηριοτήτων,  - ενίσχυση των ανταλλαγών πληροφοριών, διασκέψεων, σεμιναρίων, "εργαστηρίων" ή άλλων συνεδριάσεων επιστημονικής ή τεχνικής φύσης, συμπεριλαμβανομένων των συνεδριάσεων διακλαδικού ή πολυεπιστημονικού συντονισμού,  - χρήση εξωτερικής εμπειρογνωμοσύνης, συμπεριλαμβανομένης της πρόσβασης σε βάσεις επιστημονικών δεδομένων,  - επιστημονικές δημοσιεύσεις και δραστηριότητες για τη διάδοση, την προώθηση και την εκμετάλλευση των αποτελεσμάτων, σε συντονισμό με τις δραστηριότητες που εκτελούνται δυνάμει της τρίτης δράσης- οι παράγοντες που θα μπορούσαν να ενθαρρύνουν τη χρήση  των αποτελεσμάτων θα λαμβάνονται υπόψη από την έναρξη και καθ' όλη τη διάρκεια των έργων ΕΤΑ, οι εταίροι των οποίων θα αποτελούν βασικό δίκτυο για τη διάδοση και εκμετάλλευση των αποτελεσμάτων,  - ανάλυση των ενδεχόμενων κοινωνικο-οικονομικών συνεπειών και των τυχόν τεχνολογικών κινδύνων που συνδέονται με το πρόγραμμα, η οποία θα συμβάλει επίσης στο πρόγραμμα "Στοχοθετημένη κοινωνικοοικονομική έρευνα",  - εκπαιδευτικές δράσεις σχετικές με την έρευνα που καλύπτει το παρόν πρόγραμμα, με σκοπό τη βελτίωση των επαγγελματικών ικανοτήτων και τη διευκόλυνση της μεταφοράς τεχνολογίας στη βιομηχανία,  - ανεξάρτητη αξιολόγηση της διαχείρισης και εκτέλεσης του προγράμματος και της εφαρμογής των δραστηριοτήτων,  - μέτρα για την υποστήριξη της λειτουργίας των δικτύων για μεγαλύτερη συνειδητοποίηση και για την παροχή αποκεντρωμένης βοήθειας στις ΜΜΕ, σε συντονισμό με τη δραστηριότητα λογιστικού ελέγχου ETA Euromanagement.  Η κοινοτική χρηματοδότηση μπορεί να καλύψει έως και το 100 % του κόστους αυτών των μέτρων.  3. Συντονισμές δράσεις, οι οποίες συνίστανται στο συντονισμό έργων ΕΤΑ που χρηματοδοτούνται ήδη από δημόσιες αρχές ή ιδιωτικούς οργανισμούς. Τα κράτη μέλη βοηθούν την Επιτροπή να εντοπίσει τα σχετικά εργαστήρια ή ινστιτούτα, έτσι ώστε να εξασφαλισθεί  ότι δεν θα παραλειφθούν από αυτή τη διαδικασία συντονισμού σημαντικές δράσεις.  Η δυνατότητα συντονισμένων δράσεων μπορεί επίσης να χρησιμοποιηθεί στα πλαίσια του προγράμματος ως τρόπος εξέτασης της σκοπιμότητας και καθορισμού του περιεχομένου των δράσεων έρευνας με επιμερισμό τους κόστους. Η κοινοτική χρηματοδότηση μπορεί να καλύψει έως και το 100 % του κόστους του συντονισμού.